句容澄上人羣玉軒求詩
作者：李之儀
朝代：宋

paragraphs: 日日不離山，愛山終不厭。
因地端有來，及此若尚欠。
當軒出巑屼，昏膜遽效砭。
枝撐簷楹窄，明滅煙雲蹔。
幽禽時一鳴，隠約隔天塹。
早聞羣玉峰，世境未易占。
却應三昧力，易致茲可驗。
便擬絕高深，兩足恐不贍。
幻化浪攀緣，膠擾窘囊檻。
會須揖清風，方暑對枕簟。